—  —À 
STERCULIACEAE. 29 
METHORIU M. 
Calyx tubulosus, bilabiatim quinquefidus. Petala 5, ligulata, ungue appen- 
diculato, bilabiatim disposita. Staminum tubus a carpophoro solutus, in corollae 
faucem porrectus. Filamenta 10 monanthera. Ovarium stipitatum, 5loculare. Sty- 
lus subfalcatus; stigmate capitato. Capsula 5locularis, loculis oligo v. polyspermis. 
Semina angulata, tuberculata. 
METHORIUM CANUM. Tab. V. 
Habitat in lNovae Hollandiae tropicae septemtrionalis sinu, Carpentaria. (Ferd. Bauer.) 
Frutex ramis teretiusculis, pennae anserinae crassitie, tomento stellato cano, 
uti omnes totius plantae partes, dense obsitis. Folia alterna, internodiis pollicari- 
bus, breviter petiolata, ovato-oblonga v. ex ovato lanceolata, obtusa v. subacu- 
minata, sesquipollicem vel duos pollices et dimidium longa, pollicem. v. sesquipol- 
licem lata, basi repentine angustata subtilissime in petiolum decurrentia, integerri- 
ma, utrinque, imprimis tamen pagina superiore pilis stellatis densissime incano -to- 
mentosa. Nervi supra subobsoleti, infra prominuli; nervus medius validus, petiolo 
continuus, secundarii multo teneriores, inferiores oppositi, superiores alterni, omnes 
intra marginem inter se combinati, et venulis reticulatim connexi. Petiolus duas 
tresve lineas longus, supra obiter canaliculatus, subtus convexiusculus. Stipulae 
duae laterales, lineares, petiolum utrinque stipantes, eoque vix breviores. Cymae 
axillares pauciflorae, folio triplo fere breviores; pedunculi pedicello subduplo lon- 
giores, pedicelli basi articulati duas v. tres lineas longi, teretiusculi, bracteolati, 
bracteolae lineari — lanceolatae, pedicelli longitudine, caducae. Calyx clavato-tu- 
bulosus, quinque ad sex lineas longus, irregulariter quinquefidus, laciniis duabus 
anticis approximatis, paullo brevioribus; aestivatione valvatus, tandem basi circum- 
scissus, pilis subramosis tomentosus. Petala quinque hypogyna, calycis laciniis 
alterna, longe unguiculata, spathulata; ungue calycem paullo excedente, apice utrin- 
que dente recurvo appendiculato, lamina obovato - cuneata, margine subundulata, 
tenuissime venosa, in sicco fusco- purpurea, horizontaliter patente, in corollam 
bilabiatam disposita, subaequalia; duo postica paullo magis approximata, lateribus 
sibi incumbentia ; antica remotiora vix marginibus sese contingentia, Tubus stamineus 
in faucem corollae porrectus, cylindricus, a carpophoro solutus, apice refractus in 
urceolum. decemfidum: ovarium ambientem ampliatus, Urceoli laciniae (filamenta), 
erectae, ligulaeformes, compressae, apice repente in connectivum angustatae. Anthe- 
rae extrorsae, biloculares; loculi suboppositi , basi discreti, apice contigui, longitu- 
dinaliter dehiscentes. Corpophorum teres, tubi staminei longitudine, cum. ipso 
apice refractum , ovarium. intra staminum. urceolum occultatum elevans. Ovarium 
pisi majoris magnitudine, dense incano tomentosum, constans carpellis quinque, 
marginibus introflexis dissepimenta constituentibus. Ovula in loculis bina, angulo 
centrali affixa, superposita (?. Stylus basi incrassatus, subfalcatus, glaberrimus, 
stigmate subrotunde capitato terminatus, deciduus. Fructus in nostris speciminibus 
immaturi, seminibus hinc convexis, lateribus utrinque complanatis, tuberculatis 
foeti. 
